Tshireletso ya seqatjwa/ tlhahiso ke tokelo e ikgethang e nehelwang bakeng sa qapo. Qapo e jwalo e tlameha ho ba sehlahiswa kapa tshebetso e nehelanang ka mokgwa o motjha wa ho etsa ntho e itseng, kapa e nehelang ka tharollo e ntjha ya botegniki bakeng sa qaka.
Tshireletso ya seqatjwa /tlhahiso ke tshireletso ya qapo bakeng sa monga tshireletso ya seqatjwa. Tshireletso e nehelwa bakeng sa nako e nang le moedi, ka kakaretso dilemo tse 20. Tshireletso ya seqatjwa e bolela hore qapo e ke ke ya sebediswa bakeng sa kgwebo, ya sebediswa, ya phatlalatswa kapa ya rekiswa ntle ho tumello ya monga yona.
Fumana diforomo tsa kopo tse hlokahalang ofising ya Mongodisi wa Tshireletso ya Diqatjwa.
Nehelana ka kopi e tiiseditsweng ya bukana ya hao ya boitsebiso.
Kenya kopo ya nakwana foromong e tshwanelehileng - ketso ena e ka etsuwa ke mokopi ka thuso kapa ntle le thuso ya leqwetha.
Kenya kopo e feletseng - ena e tlameha ho etsuwa ka leqwetha la tshireletso ya seqatjwa.
Tshireletso ya seqatjwa ya nakwana e nka dikgwedi tse pedi ho ngodiswa.
Kopo e feletseng e nka dikgwedi tse ka bang tshelela ho qetwa.